Public procurement notice: Works Concession
Published: 2020-12-21
Buyer: Υπουργείο Ανάπτυξης και Επενδύσεων - Γενική Γραμματεία Έρευνας και Τεχνολογίας
Country: GR
Contract type: Works
Procedure: Concession award procedure
CPV classification: 31000000 | 39000000 | 45000000: Construction work | 45100000: Site preparation work | 45110000
Submission deadline: 2021-03-15
Award criteria: Other

Technical requirements: Δημιουργία Κέντρου Καινοτομίας στην Αθήνα· με τη διαδικασία του ανταγωνιστικού διαλόγου, μέσω Σ.Δ.Ι.Τ..
Στο πλαίσιο της προτεινόμενης Σύμπραξης Δημοσίου και Ιδιωτικού Τομέα, ο Ιδιωτικός Φορέας Σύμπραξης (Ι.Φ.Σ.) θα υλοποιήσει τη μελέτη, κατασκευή, χρηματοδότηση, λειτουργία και συντήρηση των κτιριακών εγκαταστάσεων του Κέντρου Καινοτομίας στην Αθήνα, και θα αναλάβει την παροχή υπηρεσιών υποστήριξης και ανάδειξης της καινοτομίας, και εμπορικής εκμετάλλευσης των εν λόγω εγκαταστάσεων.
Στο αντικείμενο της σύμβασης σύμπραξης περιλαμβάνονται η ανακατασκευή ή/και εκσυγχρονισμός των υφιστάμενων κτιρίων και υποδομών ή/και η κατασκευή νέων κτιριακών συγκροτημάτων και υποδομών, με τον απαραίτητο εξοπλισμό και θέσεις στάθμευσης, η διαμόρφωση του περιβάλλοντος χώρου του ακινήτου, καθώς και κάθε περαιτέρω ενέργεια, που απαιτείται από τη φύση ή τον σκοπό του Κέντρου Καινοτομίας. Ειδικότερα και όχι περιοριστικά, στο αντικείμενο της σύμβασης σύμπραξης περιλαμβάνονται:
— ο σχεδιασμός και όλες οι τεχνικές μελέτες που απαιτούνται, προκειμένου να διασφαλιστεί η έγκαιρη έκδοση του συνόλου των αδειών και εγκρίσεων, που προβλέπονται από τις κείμενες διατάξεις,
— η κατασκευή των κτιριακών συγκροτημάτων και των απαραίτητων υποδομών, συμπεριλαμβανομένων των θέσεων στάθμευσης, καθώς και η ανάπλαση και διαμόρφωση του περιβάλλοντος χώρου του ακινήτου,
— η εμπορική εκμετάλλευση του ακινήτου, περιλαμβανομένων ενδεικτικά των σχετικών προωθητικών ενεργειών, της διαχείρισης των μισθώσεων, της διαχείρισης και εξυπηρέτησης των χρηστών, σύμφωνα με τη σύμβαση σύμπραξης και τους σκοπούς του έργου,
— η διαχείριση και λειτουργία των κτιριακών συγκροτημάτων, των υποδομών και του περιβάλλοντος χώρου καθ' όλη τη διάρκεια της σύμβασης σύμπραξης, η οποία περιλαμβάνει τη συντήρηση, τη λειτουργία, τη φύλαξη, την καθαριότητα, τη διαχείριση απορριμμάτων και την εξασφάλιση της υγιεινής και ασφάλειας των κτιριακών συγκροτημάτων, των υποδομών και του περιβάλλοντος χώρου, καθ' όλη τη διάρκεια της σύμβασης σύμπραξης, σύμφωνα με την ισχύουσα νομοθεσία,
— η επιστροφή του έργου στην αναθέτουσα αρχή, σύμφωνα με τα προβλεπόμενα στη σύμβαση σύμπραξης, στο τέλος της συμβατικής περιόδου,
Καθώς και κάθε περαιτέρω ενέργεια που απαιτείται από τη φύση ή τον σκοπό του ανωτέρω Κέντρου Καινοτομίας.
Σκοπός του έργου είναι η δημιουργία ενός Κέντρου Καινοτομίας στην Αθήνα, στα πρότυπα που έχουν ήδη υιοθετηθεί επιτυχημένα σε πολλά διεθνή επιχειρηματικά κέντρα. Το Κέντρο Καινοτομίας σκοπεύει:
— στη φιλοξενία σημαντικού αριθμού νεοφυών επιχειρήσεων, τεχνοβλαστών, καινοτόμων εταιρειών, ερευνητικών ιδρυμάτων και φορέων καινοτομίας,
— στη διαχείριση της ροής της γνώσης και της τεχνολογίας μεταξύ ερευνητικών φορέων, πανεπιστημίων και εταιρειών,
— στη δημιουργία περιβάλλοντος που ενισχύει την κουλτούρα της καινοτομίας, της συνεργασίας, της δημιουργικότητας και της ποιότητας,
— στη δημιουργία χώρων για τη διοργάνωση σημαντικών εκδηλώσεων για την καινοτομία, καθώς και στην προσφορά υπηρεσιών εστίασης και ψυχαγωγίας,

Eligibility requirements: Απαιτούνται κατάλογος και σύντομη περιγραφή των όρων, ένδειξη σχετικά με τις πληροφορίες και τεκμηρίωση: Δικαίωμα συμμετοχής στον διαγωνισμό και υποβολής φακέλου εκδήλωσης ενδιαφέροντος έχουν φυσικά ή νομικά πρόσωπα ή ενώσεις φυσικών ή/και νομικών προσώπων, εφόσον τα ίδια ή σε περίπτωση ένωσης προσώπων, τα μέλη αυτών: 1) είναι εγκατεστημένα σε κράτος - μέλος της Ευρωπαϊκής Ένωσης (Ε.Ε.) ή του Ευρωπαϊκού Οικονομικού Χώρου (Ε.Ο.Χ) ή σε κράτος - μέλος του Παγκόσμιου Οργανισμού Εμπορίου ή σε κράτη που έχουν υπογράψει διμερείς ή πολυμερείς συμφωνίες με την Ε.Ε., σε θέματα διαδικασιών ανάθεσης δημοσίων συμβάσεων, και 2) πληρούν τα κριτήρια προεπιλογής, τα οποία συνίστανται στα κριτήρια προσωπικής κατάστασης, στα κριτήρια χρηματοοικονομικής και οικονομικής επάρκειας και τα κριτήρια τεχνικής και επαγγελματικής ικανότητας. Υποψήφιοι που συμμετέχουν στον διαγωνισμό υπό τη μορφή ένωσης προσώπων, δεν υποχρεούνται να αποκτήσουν συγκεκριμένη νομική μορφή για την υποβολή φακέλου εκδήλωσης ενδιαφέροντος. Κατά τη διάρκεια του Διαγωνισμού, ωστόσο, τα μέλη ένωσης προσώπων ευθύνονται αλληλεγγύως και εις ολόκληρον έναντι της αναθέτουσας αρχής για τις υποχρεώσεις τους, σύμφωνα με τους όρους της παρούσας. Σε περίπτωση υποψήφιας ένωσης προσώπων, το ποσοστό συμμετοχής των μελών της σε αυτή θα δηλώνεται με τον φάκελο εκδήλωσης ενδιαφέροντος και θα αποτελεί δεσμευτικά, σε περίπτωση ανακήρυξης του υποψηφίου ως αναδόχου, το ποσοστό συμμετοχής του κάθε μέλους στην Ανώνυμη Εταιρεία Ειδικού Σκοπού. Εξωχώριες (offshore) εταιρίες ή ενώσεις προσώπων ή φυσικά πρόσωπα που είναι κάτοικοι, έχουν την καταστατική ή πραγματική έδρα τους ή έχουν εγκατάσταση σε μη συνεργαζόμενες χώρες, όπως αυτές ορίζονται στο άρθρο 65 του ελληνικού Κώδικα Φορολογίας Εισοδήματος (Νόμος 4172/2013, όπως τροποποιήθηκε και ισχύει), και που παρατίθενται στην απόφαση υπό στοιχεία 1353/19.9.2019 του υπουργού Οικονομικών (ΦΕΚ Β' 3558/23.9.2019), δεν πληρούν τις προϋποθέσεις συμμετοχής στον διαγωνισμό είτε ατομικά, είτε ως μέλη υποψήφιας ένωσης προσώπων, είτε ως εταίροι ή μέτοχοι που κατέχουν περισσότερο από 1 % του μετοχικού κεφαλαίου οικονομικού φορέα, που είναι υποψήφιος ή μέλος υποψήφιας ένωσης προσώπων. Ο υποψήφιος, ο κατασκευαστής, ο μελετητής και ο φορέας καινοτομίας, και σε περίπτωση ένωσης προσώπων τα μέλη αυτών, θα πρέπει να είναι εγγεγραμμένοι σε επαγγελματικά ή εμπορικά μητρώα, όπως ορίζεται στην πρόσκληση εκδήλωσης ενδιαφέροντος και να πληρούν τις λοιπές προϋποθέσεις, που τίθενται στην προαναφερόμενη πρόσκληση.